Държавен вестник, бр. 84, 2023 г., стр. 59

БРОЙ  84	
Д Ъ Р Ж А В Е Н  В Е С Т Н И К 	
СТР.  59  
ПРЕЗИДЕНТ 
НА РЕПУБЛИКАТА
УКАЗ № 175
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Николай Христов Янков от 
длъжността извънреден и пълномощен посла­
ник на Република България в Туркменистан. 
Изпълнението на указа възлагам на ми­
нистъра на външните работи.
Издаден в София на 29 септември 2023 г.
Президент на Републиката: 
Румен Радев
Министър-председател:
Николай Денков
Подпечатан с държавния печат.
7455
УКАЗ № 176
На основание чл. 98, т. 6 от Конституцията 
на Република България 
П О С Т А Н О В Я В А М :
Назначавам Руслан Василев Стоянов – из­
вънреден и пълномощен посланик на Репуб­
лика България в Република Азербайджан, и 
за извънреден и пълномощен посланик на 
Република България в Туркменистан със се­
далище в гр. Баку, Република Азербайджан.
Изпълнението на указа възлагам на ми­
нистъра на външните работи.
Издаден в София на 29 септември 2023 г.
Президент на Републиката: 
Румен Радев
Министър-председател:
Николай Денков
Подпечатан с държавния печат.
7456
РЕШЕНИЕ
във връзка със Споразумение между минис­
тър-председателя, членове на Министерския 
съвет, народни представители и представи­
тели на синдикалните организации в сектор 
„Енергетика“, сключено на 3 октомври 2023 г. 
Народното събрание на основание чл. 86 
от Конституцията на Република България и 
чл. 85, ал. 5 от Правилника за организацията 
и дейността на Народното събрание и като взе 
предвид подписаното на 3 октомври 2023 г. 
Споразумение между министър-председателя, 
членове на Министерския съвет, народни пред­
ставители и представители на синдикалните 
организации в сектор „Енергетика“,
Р Е Ш И :
Възлага на Министерския съвет следното:
1. Продължаване на процедурата за въвежда­
не на механизъм за капацитет и стартиране на 
процедура за поддържане необходимия състав 
от синхронно работещи и резервни генериращи 
източници, директно присъединени към елек­
тропреносната мрежа (без силова електроника), 
чрез законосъобразни решения, които да гаран­
тират работата на съвременни диспечеруеми 
електропроизводствени мощности, като основен 
елемент от критичната енергийна инфраструк­
тура и националната енергийна сигурност за 
постигане на плавен енергиен преход. Срок до 
31 декември 2023 г.
2. Министерският съвет да изпълни решени­
ята на Народното събрание от 31 януари 2020 г. 
(ДВ, бр. 11 от 2020 г.) и 12 януари 2023 г. (ДВ, 
бр. 6 от 2023 г.) чрез преговори с представите­
лите на Европейската комисия с участието на 
по един представител на национално представе­
ните синдикати в сектор „Енергетика“ относно 
недопускане в дългосрочен план прекратяване 
функционирането и/или ограничаването на 
производствения капацитет на въглищните топ­
лоцентрали от групата на Българския енергиен 
холдинг. Министерският съвет се ангажира да не 
ограничава дейността и базовите мощности на 
останалите оператори на горивни инсталации, 
ако същите работят изцяло на пазарен принцип 
в съответствие с европейското и националното 
законодателство. Срок до 30 ноември 2023 г.
3. Изработване на проект на енергийна 
стратегия на Република България до 2030 г. с 
хоризонт до 2050 г. с участие на социалните 
партньори паралелно с процеса на актуализация 
на Интегрирания план енергетика и климат, тъй 
като е необходимо да има съответствие между 
тези два стратегически документа. Срок до 30 
ноември 2023 г.
4. Прозрачност на процедурите по инвес­
тиционните намерения и включване в тях на 
централите, мините и засегнатите общини в 
съответните региони с техните проекти. Съз­
даване на комитет за наблюдение с участие 
на представители на социалните партньори, 
в това число и регионалните структури от 
централите, мините и засегнатите общини в 
съответните региони с техните проекти. Срок 
до 31 декември 2023 г.
5. Категорично отпадане от Териториалните 
планове за справедлив преход на предприятие 
за конверсия на въглищните региони. Срок до 
31 октомври 2023 г.
6. Проучване на възможността за улавяне, 
преработка или съхранение на въглеродни 
емисии за „ТЕЦ Марица изток 2“ – ЕАД. Срок 
до 31 март 2024 г.
7. Социалните партньори се съгласиха да 
продължат преговорите по Проекта за спо­
разумение, връчено на 19 септември 2023 г. 
(с изключение на т. 5 от това Споразумение).
Решението е прието от 49-ото Народно съб­
рание на 4 октомври 2023 г. и е подпечатано 
с официалния печат на Народното събрание.
Председател на Народното събрание: 
Росен Желязков
7496